CELEX: 42019D0164
Language: el
Date: 2019-02-01 00:00:00
Title: Απόφαση (ΕΕ, Ευρατόμ) 2019/164 των αντιπροσώπων των κυβερνήσεων των κρατών μελών, της 1ης Φεβρουαρίου 2019, για τον διορισμό δύο δικαστών και ενός γενικού εισαγγελέα στο Δικαστήριο

4.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 32/7
               
            
         ΑΠΟΦΑΣΗ (ΕΕ, Ευρατόμ) 2019/164 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 1ης Φεβρουαρίου 2019
         για τον διορισμό δύο δικαστών και ενός γενικού εισαγγελέα στο Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 253 και 255,
         Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
         Εκτιμώντας τα ακόλουθα:
         
                     (1)
                  
                  
                     Η θητεία δεκατεσσάρων δικαστών και πέντε γενικών εισαγγελέων του Δικαστηρίου λήγει στις 6 Οκτωβρίου 2018. Πρέπει, συνεπώς, να γίνουν διορισμοί για την κάλυψη των θέσεων εκείνων που δεν έχουν ακόμη καλυφθεί.
                  
               
                     (2)
                  
                  
                     Η υποψηφιότητα του κ. Christopher VAJDA έχει προταθεί για τη θέση δικαστή στο Δικαστήριο. Η υποψηφιότητα του κ. Priit PIKAMÄE έχει προταθεί για τη θέση γενικού εισαγγελέα στο Δικαστήριο.
                  
               
                     (3)
                  
                  
                     Όσον αφορά τη θητεία του δικαστή που προτάθηκε από την κυβέρνηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας, του κ. VAJDA, αυτή λήγει στις 6 Οκτωβρίου 2024 ή την ημερομηνία της αποχώρησης του Ηνωμένου Βασιλείου από την Ευρωπαϊκή Ένωση, αν αυτή προηγηθεί. Επιπλέον, η θητεία του γενικού εισαγγελέα θα λήξει στις 6 Οκτωβρίου 2024.
                  
               
                     (4)
                  
                  
                     Δυνάμει των άρθρων 5 και 7 του Πρωτοκόλλου αριθ. 3 περί του οργανισμού του Δικαστηρίου της Ευρωπαϊκής Ένωσης και λόγω της παραίτησης του κ. Allan ROSAS από 7ης Οκτωβρίου 2019, πρέπει να διορισθεί ένας δικαστής στο Δικαστήριο για το υπόλοιπο της θητείας του κ. Allan ROSAS, ήτοι έως τις 6 Οκτωβρίου 2021.
                  
               
                     (5)
                  
                  
                     Για τη θέση που μένει κενή έχει προταθεί η υποψηφιότητα του κ. Niilo JÄÄSKINEN.
                  
               
                     (6)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια των προαναφερομένων υποψηφίων για την άσκηση των καθηκόντων του δικαστή ή γενικού εισαγγελέα του δικαστηρίου,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Ο κ. Christopher VAJDA διορίζεται δικαστής του Δικαστηρίου για την περίοδο από την έναρξη ισχύος της παρούσας απόφασης έως τις 6 Οκτωβρίου 2024 ή έως την ημερομηνία της αποχώρησης του Ηνωμένου Βασιλείου από την Ευρωπαϊκή Ένωση, αν αυτή προηγηθεί.
            
            
               2.   Ο κ. Priit PIKAMÄE διορίζεται γενικός εισαγγελέας του Δικαστηρίου για την περίοδο από την έναρξη ισχύος της παρούσας απόφασης έως τις 6 Οκτωβρίου 2024.
            
            
               3.   Ο κ. Niilo JÄÄSKINEN διορίζεται δικαστής του Δικαστηρίου για την περίοδο από τις 7 Οκτωβρίου 2019 έως τις 6 Οκτωβρίου 2021.
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 1η Φεβρουαρίου 2019.
            
               
                  Η Πρόεδρος
               
               L. ODOBESCU